બીજી તરફ 2014માં મોદી સરકારની રચના થઈ ત્યારથી ભાજપને પેટાચૂંટણીમાં સતત હારનો સામનો કરવો પડ્યો છે. 2014ની લોકસભા ચૂંટણી બાદ હમણાં સુધી લોકસભાની 30 બેઠકોની પેટાચૂંટણી યોજાઈ છે. ભાજપ સતત પોતાની જીતેલી બેઠક ગુમાવતું રહ્યું છે. 30 પૈકી ભાજપના કબજામાં 15 સીટ હતી, એમાં ભાજપે 9 સીટ ગુમાવી છે, જ્યારે 6 સીટ પર વર્ચસ્વ ટકાવી રાખ્યું છે. 2014માં નરેન્દ્ર મોદીના નેતૃત્વમાં 282 સીટ પર કમળ ખીલ્યું હતું, પરંતુ હવે ભાજપ 272 સીટ પર આવી ગયું છે.